ધોરણ ૧૦ પછી હવે આજે ધોરણ 12 સામાન્ય પ્રવાહનું પરિણામ સવારે આઠ વાગ્યે જ ઓનલાઈન જાહેર થઈ ગયું હતું. ધોરણ 12નાં સામાન્ય પ્રવાહનાં લગભગ ચાર લાખ જેટલા વિદ્યાર્થીઓએ પરીક્ષા આપી હતી જેમાંથી કુલ 2,31,876 વિદ્યર્થીઓ પાસ થયા છે. સૌથી વધુ 100% પરિણામ ધરાવતું કેન્દ્ર સુરતનું નાનપુર બ્લાઈન્ડ અને મહિસાગરનું લુણાવાડા કેન્દ્ર 11.74% સાથે સૌથી ઓછું પરિણામ ધરાવતું કેન્દ્ર છે. આ સાથે આહવા ડાંગ જિલ્લો 77.32% સાથે સૌથી વધુ પરિણામ ધરાવતો જિલ્લો છે. તો છોટાઉદેપુર 31.54% સાથે સૌથી ઓછું પરિણામ ધરાવતો જિલ્લો જાહેર થયો છે. આ વર્ષે કુલ 206 શાળાઓનું 100 ટકા પરિણામ જાહેર થયું છે. તો 76 શાળાઓનું 10% કરતાં ઓછું પરિણામ નોંધાયું છે.